ZurichNLP/romansh-municipal-text-corpus huggingface dataset:
Rumantsch: A Ruschein han ins elavurau in concept per sanar ils conducts d'ovra. Numerus conducts per aua da beiber han contonschiu la fin da lur durada da veta e ston vegnir remplazzai. A Sur Curtgins eis ei previu da remplazzar en connex cun il niev conduct per aua da plievgia e neiv era il vegl conduct per aua da beiber. Ils cuosts importan CHF 100'000.
Deutsch: In Ruschein wurde ein Konzept zur Sanierung der Werkleitungen erstellt. Etliche Trinkwasserlei-tungen haben ihre Lebensdauer erreicht und müssen ersetzt werden. Bei Sur Curtgins wird im Zusammenanhang mit dem Ersatz der Meteoleitung auch die alte Trinkwasserleitung ersetzt. Die Kosten belaufen sich auf CHF 100'000.
Rumantsch: El rom da projects da baghegiar da tiarzs ni era dalla vischnaunca eis ei adina puspei necessari da remplazzar conducts existents. Ins quenta cun cuosts approximativs da CHF 75'000 per questas mesiras substitutivas.
Deutsch: Bei Bauprojekten Dritter oder auch der Gemeinde müssen immer wieder bestehende Leitungen ersetzt werden. Die Kosten dieser Ersatzmassnahmen werden auf CHF 75'000 geschätzt.
Rumantsch: Sebasond sin la legislaziun davart la protecziun dallas auas han ins elavurau plans generals d'allontament d'aua per tut las fracziuns. Ils projects vegnan realisai tenor las directivas digl Uffeci per la natira ed igl ambient dil cantun Grischun. Sin fundament dallas examinaziuns fatgas decretescha quel mesiras che ston vegnir realisadas tochen alla proxima revisiun.
Deutsch: Gestützt auf die Gewässerschutzgesetzgebung sind für alle Fraktionen generelle Entwässerungs-pläne erstellt worden. Die Projektabwicklung und das Vorgehen richtet sich nach der Weisung des Amts für Natur und Umwelt (ANU). Aufgrund der gemachten Untersuchungen verfügt das ANU Massnahmen, die bis zur nächsten Revision ausgeführt werden sollten.
Rumantsch: Sanar ils conducts agl intern el quartier Lutta ed el center dil marcau e sanar il conduct per auas piarsas el territori da Curtgin a Strada cun agid d'in roboter.
Deutsch: Inlinersanierungen in Quartier Lutta und im Stadtzentrum und Robotersanierung der Abwasser-leitung bei Curtgin in Strada.
Rumantsch: La vischnaunca dad Ilanz/Glion ha terminau la stad 2021 las lavurs en connex cun il model directiv dil territori communal (MDTC, fasa V dalla revisiun dalla planisaziun locala). Igl october 2021 ha la Regenza finalmein approbau la revisiun totala dalla planisaziun locala (harmonisaziun, fasa IV). Silsuenter ha la vischnaunca lantschau la fasa VI dalla revisiun totala. En quella davosa fasa dalla revisiun dalla planisaziun locala va ei surtut per redimensiunar e regruppar las zonas da baghegiar, sco era per realisar las finamiras dil MDTC.
Deutsch: Die Gemeinde hat im Sommer 2021 das Kommunale Räumliche Leitbild (KRL, Phase V der OP-Revision) abgeschlossen. Im Oktober 2021 wurde die Totalrevision der Ortsplanung (Harmonisie-rung OP, Phase IV) endlich von der Regierung genehmigt. Danach wurde die Phase VI der Ge-samtrevision gestartet. Diese letzte Phase der Ortsplanrevision beschäftigt sich vor allem mit dem Themen Redimensionierung und Verdichtung der Bauzonen, sowie das Umsetzen der Ziele aus dem KRL.
Rumantsch: Per preparar questa revisiun ha la vischnaunca installau ina gruppa directiva. Sia cumposiziun ei semidada levamein suenter l'occupaziun nova dil presidi communal:
Deutsch: Für die Vorbereitung dieser Revision wurde eine Steuerungsgruppe eingesetzt. Die Arbeitsgrup-pe hat einen Wechsel durch die Neubesetzung des Gemeindepräsidiums erhalten, ansonsten ist die Zusammensetzung gleichgeblieben:
Rumantsch: Il project da reveder la planisaziun locala inclusiv propostas per las dezonaziuns ha la suprastonza communala deliberau igl atun 2022 ed approbau per mauns digl Uffeci per il svilup dil territori dil Grischun che vegn a preexaminar quel. Il project ha ella inoltrau il december 2022. Tenor informaziun digl uffeci cantunal cuoza la preexaminaziun silmeins tochen la fin digl onn 2023.
Deutsch: Das Projekt der Ortsplanrevision inklusive der Vorschläge für die Auszonungen wurde im Herbst 2022 vom Gemeindevorstand behandelt und zur Vorprüfung an das Amt für Raumentwicklung GR verabschiedet. Die Eingabe erfolgte im Dezember 2022. Nach Auskunft des kantonalen Amtes dauert die Vorprüfung sicher bis Ende 2023.
Rumantsch: Sper la revisiun totala dalla planisaziun locala ei aunc in'ulteriura procedura dalla planisaziun dil territori en elavuraziun, numnadamein la planisaziun da quartier per igl areal Spaniu a Glion. 2024 savess ei dar aunc revisiuns parzialas pli pintgas dalla planisaziun locala en connex cun divers projects.
Deutsch: Neben der Gesamtrevision OP läuft noch ein weiteres Raumplanungsverfahren, die Quartierpla-nung für das Areal Spaniu, Ilanz. Daneben könnten im 2024 noch weitere kleinere projektbezo-gene Teilrevisionen der Ortsplanung anfallen.
Rumantsch: Pervia dall'aura dat ei mintg'onn donns vid las vias d'uaul. La reparaziun da quels donns vegn resumada el quen d'investiziun sut il tetel PRA 2024 (project collectiv renovaziun ed avertura). La finamira da quei PRA ei da restabilir la funcziun ed il diever sco era la segirtad da carrar. En singuls cass sto era l'erosiun vegnir frenada ed impedida. Ultra da quei eis ei necessari da segirar las scarpas. Da niev prescriva l'Ordinaziun federala davart la protecziun dallas auas che tut las vias ellas zonas da protecziun S2 stoppien vegnir construidas cun ina cuvrida cumpacta e borduras agl ur, aschia che l'aua da plievgia e da neiv sa vegnir rimnada ed allontanada ordeifer la zona protegida.
Deutsch: Witterungsbedingt entstehen jährlich Schäden an den Waldstrassen. Die Behebung dieser Schä-den werden in der Investitionsrechnung unter dem Titel SIE 2024 (Sammelprojekt Instandstel-lung Erschliessung) zusammengefasst. Zielsetzung dieser SIE ist die Funktions- und Ge-brauchstauglichkeit sowie die Fahrsicherheit wiederherzustellen. Bei einzelnen Projekten muss auch die Erosion gestoppt und verhindert werden. Auch müssen Böschungen gesichert werden. Neu müssen gemäss der eidgenössischen Gewässerschutzverordnung alle Wege in den Schutzzo-nen S2 mit einem dichten Belag und Randbordüren erstellt werden, so dass alle anfallenden Meteorwasser gesammelt und ausserhalb der Schutzzone entsorgt werden können.
Rumantsch: Il tschancun pertuccaus dalla bova ei vegnius segiraus el rom dall'avertura digl uaul a Pigniu cun ina dustonza da blocca da lenn cun garter da spundas. Quella sto ussa vegnir remplazzada entras ina preit cun petgas ancradas. Quella via ei necessaria per l'avertura digl uaul, mo era per carrar sin l'Alp Ranasca.
Deutsch: Der von Hangrutsch betroffene Abschnitt wurde im Rahmen der Walderschliessung Pigniu mit einer Hangsicherung (Holzkastenfuss mit Hangrost) gesichert. Diese muss nun durch eine Anker-pfahlwand ersetzt werden. Neben der Walderschliessung dient der Weg auch als Zufahrt zur Alp Ranasca.
Rumantsch: La via d'uaul odierna Lumein - Fops Prau Plitscher ei vegnida construida igl onn 1997 el rom dil project integral Castrisch. Ils onns 2015 e 2020 han ins stuiu renovar el rom dil PRA divers tschancuns che ademplevan buca pli lur funcziun.
Deutsch: Der heutige Waldweg Lumein - Fops Prau Plitscher wurde im Jahre 1997 im Rahmen des Integ-ralprojekts Castrisch erstellt. Im Jahr 2015 und 2020 mussten diverse nicht mehr funktionsfähige Abschnitte im Rahmen von SIE-Projekten erneuert werden.
Rumantsch: Ins quenta cun ina tariffa da contribuziun da min. 67% resp. cun CHF 335'000.00. Las investiziuns nettas da CHF 165'000.00 vegnan amortisadas duront 40 onns.
Deutsch: Erwarteter Beitragssatz min. 67% CHF 335'000.00. Die Nettoinvestitionen von CHF 165'000.00 werden über die Abschreibungsdauer von 40 Jahren abgeschrieben.
Rumantsch: La Surselva Turissem SA ei sedrizzada alla vischnaunca cun la damonda da realisar ina senda da mountainbike. En collaboraziun cun la Flims Laax Falera Management AG (FLFM) e las intepresas Allegra ha quella elavurau ina senda da mountainbike "Enduro" da Crap Sogn Gion sur il Crap Masegn e Crest da Tiarms (sut il Crap Masegn) a Glion. La finamira da quella purschida ei d'augmentar il diember da mountainbikers dad actualmein 2'000 sin 5'000 per stagiun. La nova senda da mountainbike duei purtar a Glion ina part dils hosps da Flem Laax Falera. Il punct culminont dalla nova senda da mountainbike ei la differenza d'altezia da bunamein 1'800 meters, dil Crap Masegn sin 2'469 meters sur mar tochen giu a Glion sin 700 meters sur mar. La nova senda da mountainbike colligiass aschia era la regiun da Flem Laax Falera cun la regiun da mountainbike Sursaissa Mundaun – Lumnezia. Il marcau da Glion daventass il center da questa regiun da mountainbike.
Deutsch: Die Surselva Tourismus AG ist mit der Anfrage zur Umsetzung eines Bikeweges an die Gemeinde getreten. In Zusammenarbeit mit der Flims Laax Falera Management AG (FLFM) und der Allegra Unternehmungen haben diese einen "Enduro" Bikeweg von Crap Sogn Gion über Crap Masegn und über die Krete vom Crest da Tiarms (unterhalb Crap Masegn) nach Ilanz ausgearbeitet. Mit diesem Angebot soll eine Steigerung von heute 2'000 auf 5'000 Mountainbiker pro Saison erzielt werden. Der neue Bikeweg soll einen Teil der Gästewertschöpfung aus Flims Laax Falera nach Ilanz/Glion bringen. Das Highlight des neuen Bikeweges sind die Tiefenmeter von fast 1'800 Me-tern, von Crap Masegn auf 2'469 Metern über Meer hinunter nach Ilanz auf 700 Metern über Meer. Der neue Bikeweg verbindet somit auch die Region Flims Laax Falera mit der Bike Region Obersaxen Mundaun - Lumnezia. Die Stadt Ilanz als Zentrum dieser Bikeregion.
Rumantsch: Per lantschar quei project gia igl onn 2024 eis ei planisau da restructurar en in'emprema etappa las sendas da viandar sut l'Alp da Schnaus (tschancun D) e sur la fracziun da Ruschein (tschancun E).
Deutsch: Um das Projekt bereits im Jahr 2024 zu starten ist geplant mit dem Ausbau des Wanderweges unterhalb der Alp da Schnaus (Abschnitt D) und oberhalb der Fraktion Ruschein (Abschnitt E) zu starten.
Rumantsch: Exempels d'in project cun ina situaziun da partenza semeglionta. Las fotografias muossan co ina senda lada ei vegnida restructurada per render ella pli attractiva per mountainbikers:
Deutsch: Beispiel Fotos eines Projektes mit ähnlicher Ausgangslage, wo aus einem breiten Weg ein at-traktiver Mountainbike Weg gestaltet wurde:
Rumantsch: Il Post specialisau per il traffic buca motorisau dat ina contribuziun annuala da ca. 20% als cuosts d'investiziun. Las investiziuns nettas vegnan amortisadas duront 10 onns.
Deutsch: Kantonsbeitrag durch die Fachstelle Langsamverkehr in der Grössenordnung von 20% der Inves-titionskosten. Die Nettoinvestitionen werden über die Abschreibungsdauer von 10 Jahren abge-schrieben.
Rumantsch: Cun reveder differentas ordinaziuns el sectur dall'energia han ins redefiniu ils instruments per promover la producziun d'electricitad ord energias regenerablas. Dapi igl 1. da schaner 2023 san era novas ovras hidraulicas pintgas sco ovras hidraulicas dad aua da beiber ni dad auas piarsas survegnir ina contribuziun d'investiziun. Cun ina contribuziun actuala dalla Confederaziun da 50% als cuosts da construcziun ein era ovras hidraulicas pintgas puspei daventadas attractivas dil pugn da vesta economic.
Deutsch: Mit der Revision verschiedener Verordnungen im Energiebereich wurden die Förderinstrumen-te für die Stromproduktion aus erneuerbaren Energien ausgebaut. Seit dem 1. Januar 2023 kön-nen so auch neue Kleinwasserkraftanlagen, wie Trink- oder Abwasserkraftwerke, einen Investiti-onsbeitrag erhalten. Mit einer aktuellen Förderung durch den Bund mit einem Beitrag von 50% an den Baukosten sind auch kleine Wasserkraftanlagen in der Wasserversorgung wirtschaftlich attraktiv geworden.
Rumantsch: A basa d'ina analisa dil potenzial cun examinaziun dalla realisabladad e dalla producziun d'energia han ins dau la prioritad a treis projects.
Deutsch: Aufgrund einer Potentialanalyse mit Abschätzung der Machbarkeit und der Energieproduktion sind in erster Priorität drei Standorte ausgewählt worden.
Rumantsch: Quellas treis ovras hidraulicas dad aua da beiber producessen ensemen ver 287'000 kWh ad onn, quei corrispunda al consum d'energia (electritad generala) da varga 80 casadas. La vendita sa succeder sur la Repower che paga actualmein in'indemnisaziun da rp. 8.5/kWh ni sur auters partenaris che pagan in prezi pli ault, mo tut en tut pli volatil.
Deutsch: Diese drei Trinkwasserkraftwerke würden zusammen etwa 287'000 kWh im Jahr produzieren, was dem Energiegebrauch (Hausstrom) von über 80 Haushalten entspricht. Der Verkauf kann über die Repower erfolgen, die aktuell eine Einspeisevergütung in Höhe von Rp. 8.5/kWh aus-bezahlt oder über andere Vermarktungspartner, die einen höheren, aber insgesamt volatileren Vergütungspreis entschädigen.
Rumantsch: Igl onn 2024 eis ei previu da realisar l'ovra hidraulica dad aua da beiber a Glion, rundella dalla via da sviament, per la summa da CHF 239'000. Las ulteriuras ovras hidraulicas duein vegnir realisadas 2025 ed ils onns suandonts.
Deutsch: Für das Jahr 2024 ist die Realisierung des Trinkwasserkraftwerkes in Ilanz, Kreisel Umfahrung, für die Summe von CHF 239'000 vorgesehen. Die weiteren Trinkwasserkraftwerke sollen im Jahr 2025 und in den folgenden Jahren realisiert werden.
Rumantsch: approbar il credit d'impegn da CHF 250'000.00 per montar quater indrezs fotovoltaics: baghetg polivalent S. Antoni, Ruschein, luvratori communal Ladir, casa communala Pigniu, mir da sustegn Casa Sentupada, Siat;
Deutsch: Genehmigung Verpflichtungskredit von CHF 250'000.00 für die Montage von vier PV-Anlagen: Mehrzweckgebäude S. Antoni, Ruschein, Werkhof Ladir, Gemeindehaus Pigniu, Stützmauer Casa Sentupada, Siat;
Rumantsch: approbar il credit d'impegn da CHF 180'000.00 per sanar ils conducts d'ovra e la Via Vitg e Via Cavalè, Ruschein;
Deutsch: Genehmigung Verpflichtungskredit von CHF 180'000.00 für die Sanierung der Werkleitungen und der Strasse Via Vitg und Via Cavalè, Ruschein;
Rumantsch: approbar il credit d'impegn da CHF 730'000.00 per realisar ovras hidraulicas dad aua da beiber a Luven, Glion e Rueun;
Deutsch: Genehmigung Verpflichtungskredit von CHF 730'000.00 für die Erstellung von Trinkwasser-kraftwerken in Luven, Ilanz und Rueun;
Rumantsch: El sequent presentein nus a Vus il preventiv per il quen da gudogn e sperdita ed il quen d’investiziun per igl onn 2025. El rom dil preventiv per il quen d’investiziun propona la suprastonza communala plinavon d’approbar plirs credits d’impegn. La suprastonza communala ha discutau ils 10 da settember detagliadamein il preventiv 2025 e deliberau el ils 24 da settember 2024 per mauns dil parlament.
Deutsch: Nachfolgend unterbreiten wir Ihnen das Budget Erfolgsrechnung und Investitionsrechnung für das Jahr 2025. Im Rahmen des Investitionsbudgets beantragt der Gemeindevorstand zudem mehrere Verpflichtungskredite. Der Gemeindevorstand hat das Budget 2025 am 10. September im Detail beraten und am 24. September 2024 zuhanden des Parlaments verabschiedet.
Rumantsch: La carischia annuala vegn a muntar era igl onn 2025 a circa 1 pertschien. Ils davos onns havein nus giu las suandontas carischias annualas che han caschunau in ferm augment dils cuosts:
Deutsch: Auch im Jahr 2025 wird sich die Jahresteuerung von rund 1 Prozent fortsetzen. In den letzten Jahren hatten wir folgende Jahresteuerungen, welche für einen starken Anstieg der Kosten ver-antwortlich waren:
Rumantsch: Per biaras posiziuns d’expensas el quen da gudogn e sperdita, sco p.ex. las pagas, ei la carischia gia sefatga valer els quens annuals dils onns precedents. Per entginas posiziuns d’expensas, igl onn 2025 en special las prestaziuns d’informatica dall’administraziun communala, han ins constatau ina carischia retardada ed accumulada. Ils motivs ein ils sequents:
Deutsch: Bei vielen Aufwandpositionen in der Erfolgsrechnung, wie zum Beispiel den Löhnen, hat sich die Teuerung bereits in den abgelaufenen Jahresrechnungen ausgewirkt. Bei einigen Aufwandpositi-onen, speziell im Jahr 2025 mit den Informatikdienstleistungen der Gemeindeverwaltung, zeigt sich eine verspätete und aufgestaute Teuerung. Die Gründe sind die Folgenden:
Rumantsch: ina midada dils models da licenza (ils producents da software han transformau lur models da licenza successivamein ils davos onns en in model da «Named User» che pretenda ina licenza per mintga utilisad:ra, independentamein dalla relaziun d’engaschament)
Deutsch: Wechsel der Lizenzmodelle (Software-Hersteller haben ihre Lizenzmodelle in den letz-ten Jahren sukzessive auf ein "Named-User-Modell" umgestellt, wo für jeden Benutzer unabhängig vom Anstellungsverhältnis eine Lizenz notwendig ist)
Rumantsch: in augment dils cuosts per la segirtad digitala (ils sistems vegnan colligiai adina pli fetg e ston esser contonschibels sur igl internet; quei augmenta la resca d’attaccas e la dimensiun dils donns ei potenzialmein pli gronda)
Deutsch: Kostensteigerungen im Bereich der Cyber-Security (Systeme werden immer stärker un-tereinander vernetzt und müssen über das Internet erreichbar sein. Dies wiederum er-höht die Risiken, dass Systeme angegriffen werden können und durch die Vernetzung ist das Schadenausmass potentiell höher)
Rumantsch: Las expensas totalas per ils survetschs dad IT ell’administraziun communala s’augmentan igl onn 2025 per rodund 30'000 francs sin 400'200 francs. Quei ei in augment da bunamein 9 pertschien cumparegliau cun il preventiv 2024. En quels 400'200 francs ei era l’IT dalla biblioteca communala e da scola cumprida. La biblioteca dispona dalla medema hardware sco l’administraziun communala. Il support vegn garantius dall’IT dil marcau da Cuera. Ina part dils cuosts dad IT dallas partiziuns da finanzas e dil provediment d’aua dad Ilanz/Glion vegn messa a quen sco tochen dacheu al Provediment d’aua piarsa Gruob. Dapi igl uost 2024 fa era il register funsil da Glion diever dils survetschs dad IT dil marcau da Cuera. La partiziun da finanzas dalla vischnaunca dad Ilanz/Glion fa gia dapi 15 onns survetschs da contabilitad a basa da mandats per il register funsil da Glion. Dapi igl uost 2024 dispona il register funsil dalla medema software da finanzas sco la vischnaunca dad Ilanz/Glion. Aschia san ton il register funsil sco era la vischnaunca profitar da sinergias.
Deutsch: Die gesamten Aufwände für die IT-Dienstleistungen der Gemeindeverwaltung steigen im Jahr 2025 um rund 30'000 Franken auf 400'200 Franken. In Prozent ist dies eine Steigerung von fast 9 Prozent verglichen mit dem Budget des Jahres 2024. In diesen 400'200 Franken ist auch die IT der Schul- und Gemeindebibliothek enthalten, welche auch mit der gleichen Hardware wie die Gemeindeverwaltung ausgerüstet wurde. Der IT-Support wird, wie bei der Gemeindeverwaltung auch, von der IT der Stadt Chur gewährleistet. Ein Teil dieser IT-Dienstleistungen der Abteilung Finanzen und der Wasserversorgung Ilanz/Glion wird wie bisher an die Wasserversorgung Gruob weiter verrechnet. Neu ab August 2024 bezieht auch das Grundbuchamt Ilanz die IT Dienstleis-tungen von der Stadt Chur. Bekanntlich erledigt die Abteilung Finanzen der Gemeinde Ilanz/Glion schon seit 15 Jahren die Buchhaltung des Grundbuchamtes Ilanz im Auftragsverhält-nis. Seit August 2024 verfügt das Grundbuchamt jetzt auch über die gleiche Finanzsoftware wie die Gemeinde Ilanz/Glion. Dadurch ergeben sich Synergien für das Grundbuchamt und die Ge-meinde.
Rumantsch: La cumpra dalla software CMI per la scola ei vegnida spustada digl onn 2024 sin igl onn 2025. El sectur dalla formaziun han ins preventivau 27'500 francs per quei intent. Ils 10'000 francs gia preventivai igl onn 2024 per far ils emprems sclariments en connex cun il project da CMI per la scola han ins buca duvrau. Il project ei repartius en duas parts: il project parzial 1 vegn elaboraus ensemen cun la partiziun da finanzas dall’administraziun communala, il project parzial 2 pertucca mo la CMI per la scola.
Deutsch: Die Anschaffung der IT Software CMI Schule verzögert sich vom Jahr 2024 ins Jahr 2025. 27'500 Franken sind dafür in der Funktion Bildung budgetiert worden. Die bereits im Jahr 2024 budge-tierten 10'000 Franken für erste Abklärungen im Projekt CMI Schule wurden nicht gebraucht. Das Projekt ist in zwei Teile geteilt: Teilprojekt 1 wird zusammen mit der Gemeindeverwaltung, Abteilung Finanzen bearbeitet, im Teilprojekt 2 geht es nur um CMI im Bereich Schule.
Rumantsch: Ils prezis d’energia ch’eran s’augmentai a moda explosiva igl onn 2022 ein puspei sesbassai sil nivel da 2021. Igl onn 2024 ha la vischnaunca perquei saviu concluder in niev contract fix che vala tochen la fin 2029 per ils suandonts objects: fabrica d’oxigen, cantunament sid, cumplex da scola Paradiesgärtli, bogn aviert a Glion e serenera Sablun a Rueun. Per quels tschun baghetgs cumprein nus l’energia sin la fiera libra. Ils respargns en francs vegnan ad importar denter 150'000 e 180'000 francs cumparegliau cun il quen annual 2023. In factur decisiv en connex cun l’energia ei buca mo il prezi, mobein era la quantitad ch’ins retrai.
Deutsch: Die Energiepreise, welche im Jahr 2022 explosionsartig gestiegen waren, sind wieder auf die Höhe des Jahres 2021 gesunken. Im Jahr 2024 konnte deshalb ein neuer fixer Vertrag bis Ende 2029 für die Objekte Sauerstofffabrik, TUK Süd, Schulanlage Paradiesgärtli, Schwimmbad Ilanz und ARA Sablun in Rueun abgeschlossen werden. Bei diesen fünf Gebäuden kaufen wir die Ener-gie auf dem freien Markt ein. Die Einsparung in Franken wird verglichen mit der Jahresrechnung 2023 zwischen 150'000 und 180'000 Franken betragen. Entscheidend bei der Energie ist nicht nur der Preis, sondern auch die bezogene Menge.
Rumantsch: Ils 10.0 miu. francs capital jester pendents il schaner 2025, finanziai cun in tscheins da 0.01 %, ston vegnir refinanziai per in tscheins considerablamein pli ault. Ils tscheins dil settember 2024 semovan el rom denter 1.0 pertschien (cantun Grischun) ed 1.25 pertschien (bancas principalas). Plinavon vegn la vischnaunca dad Ilanz/Glion a duvrar ulteriurs mieds liquids per saver pagar las investiziuns buca finanziadas cun igl agen cash-flow. Quei augment da tscheins caschuna, cumparegliau cun igl onn 2023, in augment dils cuosts da tscheins da ver 185'000 francs ad onn, preventivaus ella funcziun 9610 tscheins. Visavi igl onn current 2024 ei quei in augment da ver 130'000 francs.
Deutsch: Die anstehende Refinanzierung von 10.0 Mio. Franken Fremdkapital im Januar 2025, welche mit 0.01 % finanziert war, muss zu einem deutlich höheren Zinssatz neu finanziert werden. Die Zinssätze per September 2024 bewegen sich zwischen einem Prozent (Kanton Graubünden) und 1.25 Prozent (Hausbanken). Zusätzlich wird die Gemeinde Ilanz/Glion weitere liquide Mittel benötigen um die nicht mit dem eigenen Cash-Flow finanzierten Investitionen bezahlen zu kön-nen. Diese Zinssatzerhöhung bewirkt, verglichen mit dem Jahr 2023, eine Zinsaufwandserhö-hung von rund 185'000 Franken pro Jahr, budgetiert in der Funktion 9610 Zinsen. Verglichen mit dem laufenden Jahr 2024 eine Erhöhung um rund 130'000 Franken.